CELEX: 62011TN0286
Language: sl
Date: 2011-06-06 00:00:00
Title: Zadeva T-286/11 P: Pritožba, ki jo je 6. junija 2011 vložil Luigi Marcuccio zoper sklep, ki ga je 16. marca 2011 izdalo Sodišče za uslužbence v zadevi F-21/10, Marcuccio proti Komisiji

6.8.2011   
            
            
               SL
            
            
               Uradni list Evropske unije
            
            
               C 232/35
            
         Pritožba, ki jo je 6. junija 2011 vložil Luigi Marcuccio zoper sklep, ki ga je 16. marca 2011 izdalo Sodišče za uslužbence v zadevi F-21/10, Marcuccio proti Komisiji
   (Zadeva T-286/11 P)
   2011/C 232/62
   Jezik postopka: italijanščina
   
      Stranki
   
   
      Pritožnik: Luigi Marcuccio (Tricase, Italija) (zastopnik: G. Cipressa, odvetnik)
   
      Druga stranka v postopku: Evropska komisija
   
      Predlogi
   
   Pritožnik Splošnemu sodišču predlaga, naj:
   
               —
            
            
               izpodbijani sklep v celoti in brez kakršne koli izjeme razveljavi, in poleg tega primarno:
            
         
               —
            
            
               ugodi vsem predlogom iz postopka na prvi stopnji;
            
         
               —
            
            
               toženi stranki naloži, da pritožniku povrne vse stroške, ki so mu nastali v postopku na prvi stopnji v zadevi, v kateri se vlaga pritožba;
               oziroma podredno:
            
         
               —
            
            
               vrne zadevo Sodišču za uslužbence v drugačni sestavi, da to znova odloči o predlogih, navedenih v zgornjih točkah.
            
         
      Pritožbeni razlogi in bistvene trditve
   
   Pritožnik v utemeljitev pritožbe navaja dva pritožbena razloga:
   
               1.
            
            
               Prvi pritožbeni razlog: neobstoj obrazložitve glede „odškodninskega zahtevka“
               
                           —
                        
                        
                           v zvezi s tem se navaja neobstoj preiskave, izkrivljanje dejstev, napačna in nerazumna razlaga ter uporaba pravnih pravil o nepogodbeni odgovornosti institucij Evropske unije, pojma obveznosti obrazložitve, ki velja za vse institucije Evropske unije in sodišča Evropske unije, ter pojma nezakonitega ravnanja institucije Evropske unije.
                        
                     
         
               2.
            
            
               Drugi pritožbeni razlog: nezakonitost odločitve prvostopenjskega sodišča o stroških
               
                           —
                        
                        
                           v zvezi s tem se zlasti navaja, da lahko naložitev eni od strank postopka, da Sodišču za uslužbence povrne stroške postopka na podlagi člena 94 Poslovnika tega sodišča, temelji le na dejstvih, ki so neločljivo povezana z zadevnim postopkom in ne na zatrjevanih ravnanjih te stranke v drugih zadevah.